stanford-oval/wikipedia huggingface dataset:
The Power of Love (שיר של ג'ניפר ראש)

The Power Of Love (בעברית: כוחה של האהבה) הוא שיר שנכתב בשיתוף והוקלט במקור על ידי הזמרת האמריקאית ג'ניפר ראש (אנ') בשנת 1984. מאז, הוא הוקלט על ידי אייר סופליי, לורה ברניגן, סלין דיון ואמנים נוספים. הוא נכתב על ידי גונתר מנדה, קנדי דה-רוג', ראש ומרי סוזן אפלגייט והופק על ידי השניים הראשונים.
השיר הוקלט בפרנקפורט, גרמניה (שם שוכנת ראש) והוא הופץ בגרמניה המערבית מבלי שזכה להצלחה רבה בסוף 1984; הגרסה המקורית של ראש הגיעה למקום הראשון במצעד הסינגלים הבריטי באוקטובר 1985 ולאחר מכן הפכה לסינגל הנמכר ביותר באותה השנה בממלכה המאוחדת. כמו כן, הפכה ראש לאמנית הראשונה אי פעם שיש לה סינגל שנמכר במיליונים בממלכה המאוחדת וזאת, בנוסף לכך שהוא הוכתר לשיר התשיעי הנמכר ביותר בעשור בו יצא. הוא למקומות הראשונות בקנדה, אוסטרליה, ניו זילנד ודרום אפריקה.
גרסת הכיסוי של דיון הגיעה למקום הראשון בארצות הברית, קנדה ואוסטרליה בשנת 1994. השיר תורגם למספר שפות והפך לסטנדרט פופ.
רקע

"The Power of Love" הוקלט לראשונה בפרנקפורט, גרמניה המערבית על ידי ג'ניפר ראש, עבור אלבומה בעל אותו השם משנת 1984. הדבר אירע שנה אחרי שהלהקה "פרנקי הולך להוליווד" הגתה שיר עם אותו השם. הוא הופץ כסינגל בגרמניה המערבית בדצמבר 1984.
ביוני 1985, "The Power of Love" יצא כסינגל בממלכה המאוחדת, שם הוא עמד בראש המצעד במשך חמישה שבועות באוקטובר 1985. נכון למרץ 2017, הוא נמכר בלמעלה מ-1.45 מיליון עותקים במדינה. ראש ביצעה אותו ב-Top of the Pops.
ההצלחה הגדולה של "The Power of Love" בממלכה המאוחדת התבטאה לאחר מכן בהצלחה בינלאומית נרחבת בחודשים האחרונים של 1985 ובינואר 1986, כולל הוצאה מחודשת שהופצה בגרמניה. בסופו של דבר הגיע "The Power of Love" למקום הראשון באוסטרליה, אוסטריה, אירלנד, ניו זילנד, נורווגיה, דרום אפריקה וספרד (שם ראש הגיעה לראש המצעד עם גרסה בספרדית בשם "Si tú eres mi hombre y yo tu mujer", שתורגמה כ"אם אתה הגבר שלי ואני האישה שלך").
CBS עיכבה את הוצאת "The Power of Love" באמריקה הצפונית בטענה שהוא "אירופאי מדי". עם זאת, הוא יצא בהפצה רשמית בארצות הברית וקנדה בינואר 1986, אך על אף שהגיע למקום הראשון בקנדה, "The Power of Love" לא הצליח להפוך ללהיט בארצות הברית, ונשאר במקום ה-57 במצעד הבילבורד הוט 100 ב-5 באפריל 1986. זאת, בנוסף לכך שהוא שהה במצעד במשך 13 שבועות בלבד. השיר בוצע על ידי ראש ב-The Tonight Show בכיכובו של ג'וני קרסון במרץ 1986 ו-American Bandstand באפריל 1986.
ביקורת

מישל גרפי מ-The Atlanta Journal-Constitution בחרה ב-"The Power of Love" כ"שיר הטוב ביותר" באלבום, והחמיאה לקולה של ראש. בהמשך, ציינה ש"הקול האופראי שלה מתבטא בגוון המדהים שלה". טום יואינג מ-Freaky Trigger הצהיר שזהו "שיר על איך אהבה מסירה את תחושת ההערכה העצמית שלך, והופכת את הקיום עצמו ללא מוכר, כך שהניתוק המבלבל בינו לבין כל דבר שדומה למציאות הרגשית יוצר מעין היגיון מעוות". הוא הוסיף שהפזמון של השיר "בלתי נשכח". אלן ג'ונס מ-Music Week הכריז שהשיר משדר "כנות". ריצ'רד דפנדורף מ-The Orlando Sentinel הגדיר אותו כ"בלדה מטופשת". במגזין פיפל כתבו כי "מה שהכי מרשים הוא הקול של ראש. גרוני, אינטנסיבי ורחב טווח". המבקרים מטעם המגזין גם ציינו שיש בו תחושה של "תשוקה אינטליגנטית". ב-Pop Rescue תיארו אותו כ"בלדת פאוור קלאסית להפליא" ו"שיר חסר פגמים". בהמשך, הוסיפו שקולה של הזמרת "עשיר, חזק ומעקצץ להפליא בעמוד השדרה". גרג קנדי מ-Red Deer Advocate הגדיר את השיר ככזה הגורם לתחושות "נוקבות". עורך מטעם The Stage כינה אותו כ"סופרבלדה".
ערוץ המוזיקה האוסטרלי Max דירג את השיר במקום ה-771 ברשימת "1000 השירים הגדולים בכל הזמנים" ב-2011.
וידאו קליפ

את הווידאו קליפ הרשמי של "The Power of Love" ביים במאי הווידאו קליפים הגרמני מייקל לקבוש. הוא צולם בניו יורק סיטי. כשהקליפ מתחיל, ניתן לראות את העיר ניו יורק בשעות הבוקר המוקדמות. כמה בחורים מסתובבים במשרד ריק, כשהם מחפשים משהו. הם מתגלים על ידי בן זוגה של ראש, שעובד בלילות והם כבר הבחינו בו. לאחר מכן, הפוקוס עובר לראש שנראית עוזבת את מדיסון סקוור גארדן סנטר. בדרכה הביתה, היא מתחילה לבצע את מילות השיר. כשהיא מגיעה לביתה, פותחת את דלת חדר השינה שלה ורואה שבן זוגה ישן. כשהפזמון מתחיל, ראש נכנסת למעלית משא שנעה כלפי מעלה. לאורכו של הקליפ מופיעות סצנות בהן הגברים דוחקים בבן זוגה של ראש לעשות דברים בשבילם. כמה סצנות מציגות את ראש מרכיבה משקפי שמש שחורים, עומדת על המזח ליד הים, בזמן שהיא צופה בהם נפגשים על המזח כדי לתכנן משהו. הם גם מכים את בן הזוג שלה. ראש מנסה לעזור לו לצאת מידיהם וזאת, תוך שהיא מנסה לדבר עימם. לקראת הסוף, היא צועדת בעיר בשעות הערב, כשהיא ממשיכה לבצע את השיר. בבית היא שוב פותחת את דלת חדר השינה שלה, בודקת שבן הזוג שלה שוכב שם ישן. לבסוף, היא סוגרת את הדלת והקליפ מסתיים.
מיקומי שיא

|   ‏‏‏  מצעדים ודירוגים (1984–1986)> מדינה |   ‏‏‏  מצעדים ודירוגים (1984–1986)> מצעד |   ‏‏‏  מצעדים ודירוגים (1984–1986)> מיקום שיא |   ‏‏‏  מצעדים ודירוגים (1984–1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 57 |  |
|  גרמניה | GfK – טופ 100 | 9 |  |
|  דרום אפריקה | אנטרטיינמנט מוניטורינג אפריקה | 1 |  |
|  הולנד | מצעד 40 הסינגלים ההולנדיים | 7 |  |
|  הולנד | מצעד 100 הסינגלים ההולנדיים | 4 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | – |  |
|  ישראל | רשת ג' | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 1 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 3 |  |
|  צרפת | SNEP | 32 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים למבוגרים | 1 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  אוסטרליה | מצעד הסינגלים האוסטרלי | 23 |  |
|  גרמניה | GfK – טופ 100 | 75 |  |
|  הולנד | מצעד 40 הסינגלים ההולנדיים | 70 |  |
|  הולנד | מצעד 100 הסינגלים ההולנדיים | 49 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | – |  |
|  ישראל | רשת ג' | 3 |  |
|  ניו זילנד | המצעד הניו זילנדי הרשמי | 19 |  |
|  פלנדריה | אולטראטופ 50 | 45 |  |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |   ‏‏‏  מצעדי סוף שנה (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  קנדה | קנדה הוט 100 | 1 |  |
|  שווייץ | המצעד השווייצרי | 21 |  |
|   ‏‏‏  מצעדי עשור (1980–1989)> מדינה |   ‏‏‏  מצעדי עשור (1980–1989)> מצעד |   ‏‏‏  מצעדי עשור (1980–1989)> מיקום שיא |   ‏‏‏  מצעדי עשור (1980–1989)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 9 |  |
|   ‏‏‏  מצעדי כל הזמנים (1952–2014)> מדינה |   ‏‏‏  מצעדי כל הזמנים (1952–2014)> מצעד |   ‏‏‏  מצעדי כל הזמנים (1952–2014)> מיקום שיא |   ‏‏‏  מצעדי כל הזמנים (1952–2014)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 47 |  |
גרסתה של סלין דיון

הזמרת הקנדית סלין דיון הקליטה את "The Power of Love" עבור אלבום האולפן השלישי שלה בשפה האנגלית, The Colour of My Love ‏(1993). הוא הופק בידי דייוויד פוסטר והופץ כסינגל המוביל מהאלבום בנובמבר 1993 באמריקה הצפונית, בדצמבר 1993 ביפן ובתחילת 1994 בשאר רחבי העולם.
במגזין בילבורד דירגו אותו כ"שיר האהבה ה-46 הגדול ביותר בכל הזמנים".
גרסתה של סלין דיון > הצלחה מסחרית

"The Power of Love" הפך לשיר הנמכר ביותר של אמנית בשנת 1994 בארצות הברית (מקום שמיני בסך הכול ברחבי העולם), לאחר שנמכר בלמעלה מ-900,000 עותקים. הוא הפך לשיר הראשון של דיון בארצות הברית שהגיע למקום הראשון במצעד הבילבורד הוט 100, שם שהה במשך ארבעה שבועות במהלך פברואר 1994. הוא גם הפך לראשון שלה שהגיע לראש מצעד הסינגלים האוסטרלי ולשירה השני שעשה זאת בקנדה. הוא הגיע לראש מצעד השירים העכשוויים למבוגרים בארצות הברית וקנדה. בשאר העולם, "The Power of Love" הגיע לעשירייה הפותחת בצרפת, הממלכה המאוחדת, בלגיה, שוודיה וניו זילנד. הוא קיבל את תואר הפלטינה בארצות הברית ובאוסטרליה, זהב בניו זילנד וכסף בצרפת.
גרסתה של סלין דיון > פרסים

"The Power of Love" זכה בפרס הפופ של האגודה האמריקאית למלחינים, מחברים ומוציאים לאור (ASCAP) לשיר המושמע ביותר בארצות הברית. הוא הועמד לפרס גראמי בקטגוריית "ביצוע הפופ הווקאלי הטוב ביותר – אישה", לפרס המוזיקה האמריקאית בקטגוריית "שיר הפופ/רוק האהוב ביותר", לשני פרסי המוזיקה של בילבורד בקטגוריות "שיר ההוט 100 המוביל" ו"השיר העכשווי של השנה", ולפרס ג'ונו בקטגוריית "סינגל השנה". הודות ל-"The Power of Love", דייוויד פוסטר הועמד לפרס ג'ונו בקטגוריית "מפיק השנה".
גרסתה של סלין דיון > הופעות וקידום

עבור "The Power of Love" יצא וידאו קליפ רשמי שנועד לעזור בקידום שלו ברחבי העולם. בקליפ נעשה שימוש בגרסת הרדיו של השיר.
"The Power of Love" הפך לאחד משירי החתימה של דיון. היא ביצעה אותו בכל סיבובי ההופעות שלה, כולל סיבוב ההופעות האחרון שלה, "Courage World Tour".‏ "The Power of Love" נכלל ברבים מאלבומי ההופעה שלה. "The Power of Love" נכלל גם באלבומי אוסף ולהיטים של דיון: All the Way... A Decade of Song ‏(1999),‏ Complete Best ‏(2008),‏ My Love: Essential Collection ‏(2008) ו-The Best of Celine Dion & David Foster ‏(2012). בנוסף לכך, נכלל באלבומים כדוגמת: À l'Olympia ‏(1994),‏ Live à Paris ‏(1996),‏ Live à Paris ‏(1996),‏ Au cœur du stade ‏(1999),‏ Live in Las Vegas: A New Day... ‏(2007),‏ Taking Chances World Tour: The Concert ‏(2010) ו-Céline une seule fois / Live 2013 ‏(2014). היא ביצעה אותו בטקס פרסי המוזיקה האמריקאית 1995 ובספיישל הטלוויזיה שלה, That's Just the Woman in Me, ששודר ב-CBS ב-15 בפברואר 2008.
גרסתה של סלין דיון > מיקומי שיא

|   ‏‏‏  מצעדים ודירוגים (1993–1994)> מדינה |   ‏‏‏  מצעדים ודירוגים (1993–1994)> מצעד |   ‏‏‏  מצעדים ודירוגים (1993–1994)> מיקום שיא |   ‏‏‏  מצעדים ודירוגים (1993–1994)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 3 |  |
|  אירופה | אירופה הוט 100 | 17 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 שירי המיינסטרים | 2 |  |
|  ארצות הברית | מצעד השירים הקצביים | 21 |  |
|  גרמניה | GfK – טופ 100 | 57 |  |
|  הולנד | מצעד 40 הסינגלים ההולנדיים | 18 |  |
|  הולנד | מצעד 100 הסינגלים ההולנדיים | 22 |  |
|  הממלכה המאוחדת | מצעד הסינגלים הבריטי | 4 |  |
|  ניו זילנד | המצעד הניו זילנדי הרשמי | 7 |  |
|  סקוטלנד | מצעד הסינגלים הסקוטי | 14 |  |
|  פלנדריה | אולטראטופ 50 | 5 |  |
|  צרפת | SNEP | 3 |  |
|  קוויבק | ADISQ | 1 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים למבוגרים | 1 |  |
|  קנדה | The Record Retail | 1 |  |
|  קנדה | The Record Contemporary | 1 |  |
|  שוודיה | סוורייטופליסטן | 6 |  |
|   ‏‏‏  מצעדי סוף שנה (1993)> מדינה |   ‏‏‏  מצעדי סוף שנה (1993)> מצעד |   ‏‏‏  מצעדי סוף שנה (1993)> מיקום שיא |   ‏‏‏  מצעדי סוף שנה (1993)>  |
| --- | --- | --- | --- |
|  קנדה | קנדה הוט 100 | – |  |
|  קנדה | מצעד השירים העכשוויים למבוגרים | 62 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  אוסטרליה | מצעד הסינגלים האוסטרלי | 6 |  |
|  איסלנד | הפלייליסט | 70 |  |
|  אירופה | אירופה הוט 100 | 40 |  |
|  ארצות הברית | בילבורד הוט 100 | 4 |  |
|  ארצות הברית | מצעד השירים העכשוויים למבוגרים | 4 |  |
|  הולנד | מצעד 40 הסינגלים ההולנדיים | 148 |  |
|  הממלכה המאוחדת | מצעד הסינגלים הבריטי | 61 |  |
|  ניו זילנד | המצעד הניו זילנדי הרשמי | 47 |  |
|  פלנדריה | אולטראטופ 50 | 25 |  |
|  צרפת | SNEP | 12 |  |
|  קנדה | קנדה הוט 100 | 10 |  |
|  קנדה | מצעד השירים העכשוויים למבוגרים | 2 |  |
|  שוודיה | סוורייטופליסטן | 27 |  |
|   ‏‏‏  מצעדי סוף שנה (1990–1999)> מדינה |   ‏‏‏  מצעדי סוף שנה (1990–1999)> מצעד |   ‏‏‏  מצעדי סוף שנה (1990–1999)> מיקום שיא |   ‏‏‏  מצעדי סוף שנה (1990–1999)>  |
| --- | --- | --- | --- |
|  ארצות הברית | בילבורד הוט 100 | 48 |  |
|  צרפת | SNEP | 160 |  |
|  קנדה | קנדה הוט 100 | 5 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 392 |  |
|  קנדה | קנדה הוט 100 | 12 |  |
גרסתה של סלין דיון > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,471,000 |
| הממלכה המאוחדת (BPI) | כסף | 200,000 |
| ניו זילנד (RMNZ) | זהב | 5,000 |
| צרפת (SNEP) | כסף | 125,000 |
 מכירות + הזרמת מדיה בלבד
גרסתה של סלין דיון > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 23 בנובמבר 1993 | תקליטור • קלטת שמע • תקליט 7 אינץ' | אפיק • קולומביה |  |
| הממלכה המאוחדת | 17 בינואר 1994 | תקליטור • קלטת שמע • תקליט 7 אינץ' | אפיק • קולומביה |  |
גרסאות כיסוי נוספות

בשנת 1996 יצאה גרסת כיסוי לשיר בעברית "כוחה של אהבה" בביצוע של זהבית.
גרסת כיסוי נוספת "חייל שבגזרה" בביצוע של גד אלבז, שנכתב על גלעד שליט.
אונייצ'ה

| --- | --- |
סמל אונייצ'הסמל אונייצ'ה
 מדינה:  רוסיה רוסיה
 אובלסטי:  מחוז בריאנסק מחוז בריאנסק
 תאריך ייסוד:  1887 
 שטח:  15 קמ"ר
 גובה:  180 מטרים
 אוכלוסייה:  ‏
  ‑ בעיר:  24,274 (2021)
 קואורדינטות:  52°51′00″N 32°41′00″E﻿ / ﻿52.85°N 32.683333333333°E﻿ / 52.85; 32.683333333333 
 אזור זמן:  UTC+3
 אתר העיר
  מפת מיקום  מפה מפורטת   (למפת רוסיה מוגדלת) סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאונייצ'ה(למפת רוסיה רגילה) סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאונייצ'ה(למפת מחוז בריאנסק רגילה) בריאנסק קלינצי נובוזיבקוב דיאטקובו קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקאונייצ'ה(למפת מחוז בריאנסק מוגדלת) בריאנסק קלינצי נובוזיבקוב דיאטקובו קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקאונייצ'ה  he tabBackground:;tabBorder:#aaa;defaultTab:0;
 
אונייצ’ה (ברוסית: Унеча) היא עיר המשמשת כבירת המרכז המנהלי של מחוז אונייצ'סקי, 140 ק"מ מדרום-מערב לבריאנסק ברוסיה. העיר ממוקמת על גדת הנהר אונייצ'ה, יובל של הנהר דנייפר.
בעיר קיימים מפעלים, מכרות, מרכז ספורט ומועדון על שם אחד במאי.
תולדות היישוב

היישוב נוסד בשנת 1887 על שלוחת מסילת הברזל של ווהלין. עם השלמת קו מסילת הברזל בין חרקוב לאורשה הפכה אונייצ'ה לצומת מסילות חשוב והתפתחה במהירות. בשנת 1940 קיבלה אונייצ'ה מעמד של עיר. ערב מלחמת העולם השנייה היו בה כ-17,000 תושבים.
באוגוסט 1941, במהלך מלחמת העולם השנייה, נכבשה אונייצ'ה על ידי הצבא הגרמני ושוחררה על ידי הצבא האדום ב-23 בספטמבר 1943.
יהודי אונייצ’ה

ערב מלחמת העולם השנייה התגוררו באונייצ'ה כ-1,700 יהודים.
עם הפלישה הגרמנית בקיץ 1941 ברחו רוב היהודים מהעיר מזרחה.
באוקטובר 1941 רצחו הגרמנים כ-600 מהתושבים, קצתם ככל הנראה יהודים. כ-300 יהודים נותרו בעיר והם רוכזו בגטו עד שנרצחו במרס 1942.
אהרון בן-זאב

| --- | --- |

 לידה:  30 ביולי 1949 (בן 75) 
 מקום לימודים:  אוניברסיטת שיקגו, אוניברסיטת חיפה 
 מוסדות:  אוניברסיטת חיפה 
 תחומי עניין:  פילוסופיה, פסיכולוגיה, רגש 
 עיסוק:  פילוסוף, מרצה באוניברסיטה 
 מדינה:  ישראל 
 
אהרון בן-זאב (נולד ב-30 ביולי 1949) הוא פרופסור אמריטוס בחוג לפילוסופיה באוניברסיטת חיפה ונחשב כיום לאחד המומחים החשובים בעולם לחקר הרגשות. בן-זאב כיהן כנשיא אוניברסיטת חיפה בין השנים 2004‏-2012 ושימש בעבר כיו"ר ועד ראשי האוניברסיטאות בישראל. כמו כן הוא חוקר, מפרסם ומרצה בחוג לפילוסופיה באוניברסיטת חיפה. פרופ' בן-זאב משמש כנשיא האגודה האירופית לחקר רגשות ותורם טורי דעות באופן תדיר למדור ynet יחסים.
ביוגרפיה

בן-זאב גדל והתחנך בקיבוץ עין כרמל, והוא בוגר אוניברסיטת חיפה בחוגים פילוסופיה וכלכלה (1975), מוסמך האוניברסיטה בחוג לפילוסופיה (1977), ובעל תואר דוקטור מאוניברסיטת שיקגו (1981). עבודת הגמר שלו בפילוסופיה התמקדה בתפישה החושית כמערכת הכרתית.
בן-זאב הוא מומחה בינלאומי בחקר הרגשות וממקימי המרכז הבין-תחומי לחקר הרגשות באוניברסיטת חיפה. במסגרת פעילותו המחקרית פרסם למעלה מ-100 מאמרים וספרים בתחומי הפילוסופיה של הנפש, חקר התפיסה החושית וחקר הרגשות. במוקד עבודתו בשנים האחרונות עומד חקר האהבה הרומנטית.
בן-זאב מילא שורה ארוכה של תפקידים בכירים באוניברסיטת חיפה, בהם: רקטור האוניברסיטה, דיקן למחקר, ראש החוג לפילוסופיה, ראש הוצאת הספרים ומייסד הערוץ האקדמי.
פרופ' בן-זאב נשוי לרות ואב לשני בנים. מתגורר בזכרון יעקב.
ספריו העיקריים

The Arc of Love: How our romantic lives change over time, 2019. University of Chicago Press.
In The Name of Love: Romantic ideology and its victims- 2008, Together with Ruhama Goussinsky, Oxford University Press
Love Online: Emotions on the Internet- 2004, Cambridge University Press
The Subtlety of Emotions - 2000, MIT Press
The Perceptual System- 1993, Peter Lang
ספריו שתורגמו לעברית

אהבה, כמעט כל הסיפור: כיצד חיינו הרומנטיים משתנים עם הזמן (2020).
בשם האהבה: האידאולוגיה הרומנטית וקורבנותיה (2008)
אהבה ברשת (2004)
בסוד הרגשות (2001)
ישר מהלב (1998)
נפש: הסבר פילוסופי-פסיכולוגי של כשרים נפשיים (1996)
רכילות (1993)
על הנפש (1989)
לקריאה נוספת

הערך "אהרן בן-זאב" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 73, 2018, חיפה.
הערות שוליים

↑  פרופ' אהרון בן-זאב - ועד ראשי האוניברסיטאותועד ראשי האוניברסיטאות
| --- | --- |
בקרת זהויות :  NLI: 987007298466705171  PLWABN: 9810664078605606  BnF: cb14566372z (data)  GND: 139555625  ISNI: 0000 0001 1638 588X  LNB: 000054403  NKC: jo2015897049  NLK: KAC200702381  NTA: 163894906  SUDOC: 122179706  VIAF: 49466551   WorldCat (עם VIAF): 49466551
אהרון בלר

אין תמונה חופשית
אהרון יהודה בלר (10 ביולי 1912 – 19 במרץ 1996) היה פרופ' לנוירוכירורגיה, מנהל המחלקה הנוירוכירורגית בבית החולים הדסה, דקאן בית הספר לרפואה של האוניברסיטה העברית בירושלים, ממקימי ענף הנוירוכירורגיה ומחלוצי הנוירוכירורגים בישראל.
ביוגרפיה

בלר נולד ב-1912 בגרודזינסקי שבפולין. למד רפואה בווינה ובמקביל מדעי היהדות בבית מדרש לרבנים. סיים את לימודיו עם פלישת הנאצים לאוסטריה. כיהודי ציוני עלה לארץ-ישראל בשנת 1939, את משפחתו הותיר בפולין ורובה הושמדה בשואה. נשא לאישה את אסיה בת ניסן ופרומה אהרונוביץ, ונולדו להם בן ובת. בשנים 1940–1942 עבד בבית החולים על שם שוויצר בטבריה. יצא לארצות הברית להתמחות בנוירוכירורגיה. המחלקה הנוירוכירורגית נוסדה בהדסה, בשנת 1941 על ידי הד"ר הנרי ויגדורסון והייתה היחידה בארץ ישראל.
משנת 1948 עבד בהדסה כנוירוכירורג בכיר ובשנת 1951 נתמנה למנהל המחלקה, תפקיד שכיהן בו כ-30 שנה. משנת 1963 פרופסור לנוירוכירורגיה, ובשנים 1971–1974 כיהן כדקאן הפקולטה לרפואה.
בשנת 1986 הוענק לו תואר יקיר ירושלים. בלר התגורר בשכונת טלביה
בלר הכשיר דור של נוירוכירורגים, שהתמנו למנהלי מחלקות ברחבי ישראל, ביניהם הפרופ' עלי פייזר. הנחיל לתלמידיו: אהבת החולה, מסירות, צניעות, הגינות ויושר אישי.
במלחמת ההתשה ניתח והציל ממוות את שאול ויצמן, בנו של האלוף עזר ויצמן, שהוטס מזירת תעלת סואץ, מחוסר הכרה, סובל מפגיעת ראש כתוצאה מקליע שירה צלף מצרי.
בלר סייע לפתיחת המגילות הגנוזות - מקומראן באמצעות מכשירים ששימשו בניתוחי מוח.
נפטר ב־1996. בלר נקבר בבית העלמין הר תמיר, בגבעת שאול.
בנו הוא פרופ' עוזי בלר, מנהל אגף נשים ויולדות במרכז שערי-צדק וחבר ילדות של ראש הממשלה לשעבר בנימין נתניהו. 78 שנים לאחר שאביו הפרופ' בלר ברח מאוסטריה בזמן השואה, ועד החברה לגינקולוגיה אונקולוגית של אוסטריה AGO- Austria העניק לפרופ' עוזי בלר, אות הוקרה ע"ש הגינקולוג האוסטרי פרופ' ארנסט וורטהיים. הפרס ותעודת ההוקרה הוענקו בנוכחות 500 רופאים בכנס השנתי של החברה האוסטרית בזלצבורג, אוסטריה.
אחיינו הוא העיתונאי דן מרגלית.
מספריו ומאמריו

דין וחשבון ביניים על הפעילות של המחלקות לנתוחי מח בבתי החולים בישראל, מאת חיים שלום הלוי, אהרון יהודה בלר, משרד הבריאות, ירושלים, תש"ל, 1970.
אשפוז נוירוכירורגי בישראל סקר המחלקות הנוירוכירורגיות בשנים 1966 ו-1968, מאת ח"ש הלוי, אהרון בלר וצבי כוכבי, משרד הבריאות, היחידה לכלכלה רפואית וסטטיסטיקה, ישראל, תשל"ב, 1972.
ספר על אהרון בלר

אהרון בלר 1996-1912, עריכה: אלעד מרגל, הוצאת דוקוסטורי, רעננה, 2013.
לקריאה נוספת

פרופ' נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : בלר, אהרון יהודה פרופ', עמודים 122–123.
אהרון בלר 1912–1996 נכתב ונערך על ידי רותי בלר - Harary Yuval ...https://www.myheritage.co.il/FP/newsItem.php?s=23828881&newsID=33
הערות שוליים

↑  אתר "Billiongraves"
1 2  דליה מזורי, האב ברח מאוסטריה – הבן שב לקבל פרס, באתר nrg
↑  יהושע בן אריה, (עורך), "ירושלים בתקופת המנדט - העשיה והמורשת", פרופ' שמואל ניסן (קצנלסון), "התפתחות שירות הרפואה בירושלים בתקופת השלטון הבריטי", פרק: "התפתחות שירותי הרפואה בארץ", פרק משנה: "עליית הרופאים מגרמניה ואוסטריה", עמוד 303, הוצאת יד בן צבי, משכנות שאננים, 2003
↑  העלאות ומינויים בבית־הספר לרפואה, הַבֹּקֶר, 17 באוקטובר 1965
↑  הרפואה, 130, פרופ' אהרון בלר, 1996, עמוד 896
↑  עיריית ירושלים - יקיר ירושלים
↑  שכונות ירושלים: טלביה, קטמון והמושבה היוונית - דף 1 - תוצאות, Google Books
↑  אהרון בלר
↑  על הפציעה של שאולי - מספר עזר ויצמן בספרו "לך שמים לך ארץ", הוצאת מעריב, תל אביב 1975, עמ' 326-325
↑  עדנה אברמסון, זיכרון מצולם: הרופאים היקים הראשונים בי-ם, באתר ynet, 27 ביוני 2014
↑  פרס יוקרתי לפרופ' עוזי בלר, מנהל אגף נשים ויולדות בשערי צדק
↑  11 ביוני 2016 - "בשנת 1944 לקחו אותי לסיור ליד הכותל, שהרחבה שלו הייתה צרה ביותר, עם אמי, אבי ד”ר ישראל מרגלית ודודי הפרופ' אהרון בלר", מאת תמר פרלשטיין, סל תרבות : הספרים שדן מרגלית קורא שוב ושוב
| --- | --- |
בקרת זהויות :  NLI: 987007568319305171  VIAF: 13145304382278571129   WorldCat (עם VIAF): 13145304382278571129
אוקטבה (שירה)

ערך זה עוסק באוקטבה בשירה. אם התכוונתם למשמעות אחרת, ראו .
אוקטבה - מלשון octo - שמונה בלטינית - שיר בן שמונה שורות בעל מבנה החריזה הבא: אבאבאבגג. מצוי גם המבנה אבבא אבבא הזהה לזה של שני הבתים הראשונים של סונטה פטררקית. בשירה האנגלית, משקלה של כל שורה הוא פנטמטר יאמבי.
בשירה המודרנית האוקטבה כמעט ואינה בנמצא. דוגמה חריגה היא הפואמה של המשורר הרוסי אלכסנדר פושקין "גראף נולין", הכתובה באוקטבות.
אוסווייטי

| --- | --- |

 מדינה:  רוסיה רוסיה
 אובלסטי:  מחוז פסקוב מחוז פסקוב
 אוכלוסייה:  ‏
  ‑ ביישוב:  2,671 (2021)
 קואורדינטות:  55°44′N 30°45′E﻿ / ﻿55.733°N 30.750°E﻿ / 55.733; 30.750
 אזור זמן:  UTC+3
  מפת מיקום  מפה מפורטת   (למפת רוסיה מוגדלת) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאוסווייטי(למפת רוסיה רגילה) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאוסווייטי(למפת מחוז פסקוב רגילה) פסקוב וליקיה לוקי  אוסטרוב נוול אופוצ'קה פצ'ורי פורחוב דדוביצ'י נובוסוקולניקי אסטו. אגם פייפסי  לנינגרד נובגורוד טבר סמולנסק בלארוס לטביהאוסווייטי(למפת מחוז פסקוב מוגדלת) פסקוב וליקיה לוקי  אוסטרוב נוול אופוצ'קה פצ'ורי פורחוב דדוביצ'י נובוסוקולניקי אסטו. אגם פייפסי  לנינגרד נובגורוד טבר סמולנסק בלארוס לטביהאוסווייטי  he tabBackground:;tabBorder:#aaa;defaultTab:0;
 
אוּסְוְויָיטִי (ברוסית: Усвяты) הוא יישוב עירוני (רו') ומרכז מנהלי במחוז פסקוב ברוסיה. קיימים בו מפעלי עץ ומזון וכן אנדרטה לחיילים הנופלים במלחמת העולם השנייה.
תולדות היישוב

היישוב ממוקם על גדת הנהר לובאט שבימי הביניים היה ציר מסחר בין ארצות סקנדינביה, רוס של קייב ומהמאה ה-13 - האימפריה העות'מאנית.
היישוב מוזכר לראשונה בכרוניקות משנת 1021. האזור עבר משליטה פולנית לשליטה רוסית ושב לשליטה פולנית עד חלוקת פולין הראשונה בשנת 1772, אז הוכלל בשטח רוסיה.
יהודי אוסווייטי

ערב הכיבוש הגרמני חיו באוסווייטי 136 יהודים.
הגרמנים כבשו את אוסווייטי ביולי 1941 והחלו עם תושבים מקומיים בשוד רכוש היהודים.
בספטמבר 1941 הוקם באוסווייטי גטו ובו כמאה יהודים מאוסווייטי ומסביבתה. עד סוף אותה שנה נרצחו כ-25 יהודים בגטו.
האזור היה בגבול השליטה הגרמנית במלחמת העולם השנייה והצבא האדום שחרר אותו בתחילת 1942. לכן לא נרצחו כל יהודי היישוב בפתרון הסופי.
אגודת המתרגמים בישראל

אין תמונה חופשית
אגודת המתרגמים בישראל היא הארגון היחיד בישראל המאגד אנשי מקצוע מתחום התרגום והלשון. האגודה מקדמת באופן פעיל את מקצוע התרגום בישראל ומטפחת פורומים רבים למפגשים מקצועיים של מתרגמים, מתורגמנים ועורכים. האגודה חברה בארגון הגג להב (לשכת ארגוני העצמאים והעסקים בישראל).
הנהלת האגודה

אגודת המתרגמים בישראל מנוהלת על ידי ועד מנהל האחראי לכל ענייני האגודה.
מטרות האגודה

כדי לממש את חזונה ולהוציא אל הפועל את משימתה, הציבה לעצמה אגודת המתרגמים בישראל מספר מטרות פנימיות וחיצוניות:
מטרות האגודה > מטרות פנימיות

לאפשר את התפתחותם המקצועית השוטפת של חברי האגודה באמצעות הרצאות, סדנאות, כנסים ואירועים אחרים
לספק לחברים הזדמנויות לקשור קשרים ושיתופי פעולה בלתי רשמיים, וליצור תחושת קהילתיות
לעודד פעילויות עסקיות מן המעלה הראשונה בין חברי האגודה ובין לקוחותיהם
לסייע לחברים לפתח כישורים עסקיים הולמים, הן כעצמאיים והן כשכירים
לפתח מערכת הכרה והסמכה למתרגמים, למתורגמנים ולעורכי לשון למען עתידו של המקצוע